Aarhuus Stifts-Tidende, 1835-05-21
En Ven af den ægte jydske Hesterace ønsker sig oplyst om, hvad der har kunnet bevæge det i Sønderherred sammentraadte Selskab til, at anskaffe den af Hr. Krigsraad Conradsen kjøbte Hingst, istedet for en ægte jydsk. For at tilfredsstille denne Vens Videlyst anseer man det for en Velvillie at give ham mueligste Underretning, og foruden at henvise ham til hvad i No. 66 derom er sagt, tjener følgende: at finde en Hingst af ægte jydsk Race, beviislig aldeles ublandet, har man hidtil anseet umueligt; man maatte vist være Den meget forbunden, der kunde paavise en saadan; altsaa naar en Hingst anskaffes, ville det være uundgaaeligt, at faae en af blandet Race. Naar nu den indkjøbte Hingst besidder de Egenskaber og Fuldkommenheder denne Ven, i sin Annonce i Følgebladet til Aarhuus Stiftstidende No. 73, paapeger, som den fordums danske Hest egne, nemlig: stærke Knokler, kraftfuld Hals, rundt, bredt Kryds, og stærk Manke og Hale, skulde da, ved Anvendelse af denne Hingst, Selskabets Hensigt, som bestaaer i, at forbedre vor Hesterace, forfeiles, Vi haabe det Modsatte. At Hingsten besidder de her anførte Egenskaber vil Enhver bedst overtyde sig om, ved at tage den i Øiesyn, og da man maa formode, at Spørgeren ikke kan have langt til Hingstens Opholdsted, eftersom han halvveis havde besluttet at yde sin Skjærv til Foretagendet, ved at tage en Actie i Hingsten, hvortil Jndbydelsen kuns udgik i en saa liden Cirkel, saa vil han saa meget lettere kunne overtyde sig om Rigtigheden heraf. At han sparte denne, efter sin Mening, daarlig anvendte Udtælling, er jo vel for ham, og maaskee ikke ilde for Selskabet, der ikke manglede Liebhavere til de Actier der vare bestemte, og som er tilfreds med Anvendelsen af dets Penge; og da Hingsien kuns er til Afbenyttelse for en vis bestemt Kreds, saa kan det jo være Uvedkommende ligegyldigt paa hvad Maade vi forplante vor Hesterace, idet mindste vilde det være rigtigst at udsætte Dommen over dette Foretagende, indtil Askommet vil kunne afgjøre, om den anskaffede Hingst har gavnet eller skadet den Egn hvori den er afbenyttet. Dersom den stedfundne Opposition ei havde en skjult Hensigt til Formaal, vilde tilfredsstillende Besvarelser altid have været meget lettede, hvis de forskjellige Annoncer havde tydeligen stillet Angrebene enten paa Selskabet og dets Øiemed, eller paa den indkjøbte Hingsts Jndividualitet, eller paa Sælgeren Hr. Krigsraad Conradsen, men da saadant ikke er Tilfældet, og man altsaa ikke kan blive rigtig klog paa hvad Oppositionen egentlig vil, maae man indskrænke sig til foranførte, og kuns slutteligen gjentage, at Selskabet hverken har dristet sig til at troe, at kunne skaffe en Hingst af ægte jydsk Race, eller troer, ved den anskaffede, at kunne vedligeholde, eller gjenoprette, hvad der neppe meere existerer. Hvorfra den første Annonce desangaaende hidrører, er vist Selskabet ubekjendt; det troer og haaber, ved den anskaffede Hingst, at opnaae dets Hensigt, at gavne Egnens Hesterace, og uden at skylde nogen Retfærdiggjørelse for dette Foretagende, forventer man at Enhver, der ikke aabenbar og ugrundet maatte være Hingstens Antagonist, vil, efter Besigtigelse af den, dømme anderledes end før; man haaber ogsaa al videre offentlig Skriverie, angaaende dette private Foretagende, endt, eller idetmindste udsat til Foretagendets Følger maatte give Anledning dertil. En Jnteressent.